La munte este iarnă în toată regula după ce anins ca în povești timp de ore bune, ceea ce a făcut ca pârtiile din Masivul Postăvaru să se deschidă și să aștepte iubitorii sporturilor de iarnă.
Chiar dacă în Brașov plouă, în Masivul Postăvaru a nins toată noaptea și a făcut ca pârtiile să fie numai bune pentru schi sau snowboard, informează observatornews.
Este foarte posibil ca pârtiile să rămână așa și în weekend, pentru că și acum continuă să ningă pe domeniul schiabil Postăvaru.
Și la Voineasa pârtiile sunt pregătite după ce a nins toată noaptea, iar calitatea zăpezii este potrivită pentru sporturile de iarnă.
Este cod galben de ploi și intensificări ale vântului în jumătatea de est a țării și va rămâne în vigoare până astăzi la ora 10.00. ANM transmite că precipitațiilor vor fi moderate cantitativ, între 15-20 l/mp și izolat peste 25 l/mp, iar vântul va sufla cu rafale de 45-55 km/h.